CELEX: 62015CN0149
Language: et
Date: 2015-03-30 00:00:00
Title: Kohtuasi C-149/15: Eelotsusetaotlus, mille on esitanud Cour d’appel de Liège (Belgia) 30. märtsil 2015 – Sabrina Wathelet versus Garage Bietheres & Fils SPRL

29.6.2015   
            
            
               ET
            
            
               Euroopa Liidu Teataja
            
            
               C 213/16
            
         Eelotsusetaotlus, mille on esitanud Cour d’appel de Liège (Belgia) 30. märtsil 2015 – Sabrina Wathelet versus Garage Bietheres & Fils SPRL
   (Kohtuasi C-149/15)
   (2015/C 213/25)
   Kohtumenetluse keel: prantsuse
   
      Eelotsusetaotluse esitanud kohus
   
   Cour d’appel de Liège
   
      Põhikohtuasja pooled
   
   
      Kaebuse esitaja: Sabrina Wathelet
   
      Vastustaja: Garage Bietheres & Fils SPRL
   
      Eelotsuse küsimus
   
   Kas tarbekauba „müüja” mõistet, mida käsitletakse Belgia tsiviilseadustiku artiklis 1649bis, mis lisati sinna 1. septembri 1994. aasta seadusega „Seadus tarbijakaitse kohta tarbekaupade müügi korral”, millega võeti Belgia õigusse üle Euroopa 25. mai 1999. aasta direktiiv 1999/44 (1) tarbekaupade müügi ja nendega seotud garantiide teatavate aspektide kohta, tuleb tõlgendada nii, et see ei hõlma mitte ainult kauplejat, kes annab müüjana tarbijale üle omandiõiguse tarbekaubale, vaid ka kauplejat, kes vahendab mittekutselist müüjat, olenemata sellest, kas ta saab oma sekkumise eest tasu või mitte, ja olenemata sellest, kas ta on potentsiaalsele ostjale teatanud, et müüja on üksikisik, või mitte?
   
      (1)  Euroopa Parlamendi ja nõukogu 25. mai 1999. aasta direktiiv 1999/44/EÜ tarbekaupade müügi ja nendega seotud garantiide teatavate aspektide kohta (EÜT L 171, lk 12; ELT eriväljaanne 15/04, lk 223).